
DR.31.3.2005  

 
 

59

orang ramai membelinya tanpa menyedari bahawa ikan atau udang itu adalah bahan yang 
terkena racun. 

Tuan Yang di-Pertua, keadaan ini berlaku di kawasan saya iaitu di Sungai Muar 
iaitu satu sungai yang mengalirnya di hulu di Kuala Pilah, Negeri Sembilan dan di kualanya 
di Muar, Johor.  Keadaan ini berlaku terutamanya apabila menjelang musim panas dan 
apabila paras air sungai telah menurun ke paras terendah.  Keadaan ini kalau dibiarkan dan 
tidak dikawal dan dipantau, tentunya akan merugikan kita semua.  Apatah lagi air sungai ini 
diambil dan diproses, kemudian disalurkan kepada kita semua untuk dijadikan minuman 
dan kegunaan-kegunaan lain. 

Sepengetahuan saya sekurang-kurangnya terdapat enam rumah pam dan loji ari 
terdapat di hilir kawasan saya iaitu Rumah Pam Air Bukit Kepong, Lenga, Bukit Serampang, 
Loji Bukit Terih, Rumah Pam Air Pancur dan Gersik ataupun Sawah Ring yang 
membekalkan air bagi kawasan Muar dan mungkin juga kawasan Melaka.  Ini kerana loji di 
Gersik membekalkan air ke Dam Durian Tunggal, Melaka.  Walaupun kedudukan kesemua 
pam dan loji ini agak jauh dan terletak di dalam kawasan air pasang surut tetapi saya 
percaya dan saya khuatir sedikit sebanyak kesannya masih kedapatan lagi. 

Tuan Yang di-Pertua... 

Tuan Razali bin Ibrahim:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat bagi Muar bangun. 

Tuan Baharum bin Mohamed:  Silakan. 

Tuan Razali bin Ibrahim:  Terima kasih Tuan Yang di-Pertua.  Saya ingin 
mengucapkan terima kasih kepada Yang Berhormat bagi Sekijang kerana membangkitkan 
perkara ini kerana saya yang berada di hujung Sungai Muar sudah tentulah merupakan 
pengguna kepada bahan yang tercemar ini.  Kalau betullah, sebab dia tuang bahan 
beracun ini di sebelah dalam, kita tidak nampak, tetapi kalau betullah perkara ini dibuat, 
saya mengharapkan satu tindakan dan saya minta Yang Berhormat bagi Sekijang untuk 
mengemukakan perlakuan ini supaya dapat diambil tindakan oleh pihak kerajaan supaya 
penduduk di tempat-tempat di hujung Sungai Muar tidak lagi menggunakan bahan yang 
tercemar.  Terima kasih. 

Tuan Baharum bin Mohamed:  Terima kasih kepada Yang Berhormat bagi Muar.  
Sememangnya keadaan ini berlaku dan apabila paras air di sungai mula menurun maka 
kejadian mencurahkan bahan-bahan toksik atau racun serangga ini agak berleluasa dan 
sebab itulah saya cuba membangkitkan di Dewan ini kerana kadangkala kita juga sebagai 
pengguna dan kita rasa kadang-kadang rambut kita gugur mungkin kerana kita banyak 
berfikir tetapi mungkin juga akibat daripada terminum air yang bertoksik ini  Tuan Yang di-
Pertua, saya sambung semula. 

Tuan Yang di-Pertua, suka saya mengesyorkan kepada pihak yang berwajib 
supaya: 

(i) mereka yang sengaja mencemarkan sungai ini dengan bahan 
toksik atau bahan racun serangga atau sebagainya perlulah 
dikenakan tindakan sebagai seorang penjenayah; 

(ii) Jabatan Parit dan Saliran dan Jabatan Perikanan, khasnya di 
daerah Segamat hendaklah dibekalkan dengan bahan-bahan 
yang ada teknologi iaitu bahan kimia ataupun bahan-bahan 
biologi semula jadi iaitu dengan cara pengaktifan bakteria yang 
boleh melarutkan racun atau bahan toksik ini dan kemudiannya 
meneutralkan semula air di dalam sungai tersebut.  Teknologi ini 
saya difahamkan telah digunakan di Eropah dan kini telah pun 
ada syarikat-syarikat Malaysia yang berkemampuan untuk 
melakukannya;  



59. orang ramai membelinya tanpa menyedari bahawa ikan atau udang itu adalah bahan yang terkena racun. Tuan Yang di-Pertua, keadaan ini berlaku di kawasan saya iaitu di Sungai Muar iaitu satu sungai yang mengalirnya di hulu di Kuala Pilah, Negeri Sembilan dan di kualanya di Muar, Johor. Keadaan ini berlaku terutamanya apabila menjelang musim panas dan apabila paras air sungai telah menurun ke paras terendah. Keadaan ini kalau dibiarkan dan tidak dikawal dan dipantau, tentunya akan merugikan kita semua. Apatah lagi air sungai ini diambil dan diproses, kemudian disalurkan kepada kita semua untuk dijadikan minuman dan kegunaan-kegunaan lain. Sepengetahuan saya sekurang-kurangnya terdapat enam rumah pam dan loji ari terdapat di hilir kawasan saya iaitu Rumah Pam Air Bukit Kepong, Lenga, Bukit Serampang, Loji Bukit Terih, Rumah Pam Air Pancur dan Gersik ataupun Sawah Ring yang membekalkan air bagi kawasan Muar dan mungkin juga kawasan Melaka. Ini kerana loji di Gersik membekalkan air ke Dam Durian Tunggal, Melaka. Walaupun kedudukan kesemua pam dan loji ini agak jauh dan terletak di dalam kawasan air pasang surut tetapi saya percaya dan saya khuatir sedikit sebanyak kesannya masih kedapatan lagi. Tuan Yang di-Pertua... Tuan Razali bin Ibrahim: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Muar bangun. Tuan Baharum bin Mohamed: Silakan. Tuan Razali bin Ibrahim: Terima kasih Tuan Yang di-Pertua. Saya ingin mengucapkan terima kasih kepada Yang Berhormat bagi Sekijang kerana membangkitkan perkara ini kerana saya yang berada di hujung Sungai Muar sudah tentulah merupakan pengguna kepada bahan yang tercemar ini. Kalau betullah, sebab dia tuang bahan beracun ini di sebelah dalam, kita tidak nampak, tetapi kalau betullah perkara ini dibuat, saya mengharapkan satu tindakan dan saya minta Yang Berhormat bagi Sekijang untuk mengemukakan perlakuan ini supaya dapat diambil tindakan oleh pihak kerajaan supaya penduduk di tempat-tempat di hujung Sungai Muar tidak lagi menggunakan bahan yang tercemar. Terima kasih. Tuan Baharum bin Mohamed: Terima kasih kepada Yang Berhormat bagi Muar. Sememangnya keadaan ini berlaku dan apabila paras air di sungai mula menurun maka kejadian mencurahkan bahan-bahan toksik atau racun serangga ini agak berleluasa dan sebab itulah saya cuba membangkitkan di Dewan ini kerana kadangkala kita juga sebagai pengguna dan kita rasa kadang-kadang rambut kita gugur mungkin kerana kita banyak berfikir tetapi mungkin juga akibat daripada terminum air yang bertoksik ini Tuan Yang di- Pertua, saya sambung semula. Tuan Yang di-Pertua, suka saya mengesyorkan kepada pihak yang berwajib supaya: (i) mereka yang sengaja mencemarkan sungai ini dengan bahan toksik atau bahan racun serangga atau sebagainya perlulah dikenakan tindakan sebagai seorang penjenayah; (ii) Jabatan Parit dan Saliran dan Jabatan Perikanan, khasnya di daerah Segamat hendaklah dibekalkan dengan bahan-bahan yang ada teknologi iaitu bahan kimia ataupun bahan-bahan biologi semula jadi iaitu dengan cara pengaktifan bakteria yang boleh melarutkan racun atau bahan toksik ini dan kemudiannya meneutralkan semula air di dalam sungai tersebut. Teknologi ini saya difahamkan telah digunakan di Eropah dan kini telah pun ada syarikat-syarikat Malaysia yang berkemampuan untuk melakukannya;